Ajax Amsterdam (uoficjalno abrewiacyjo AFC Ajax) – to je niderlandzki fusbalklub ze Amsterdamu kery dzierży erbizna po klubie "Union Amsterdam" (1883-1896). Ôd rokōw 60. XX st. mo nojwiyncy titlōw we Niiderlandach. Ajax sztyry razy wygroł UEFA Champions League, 33 razy bōł majstrym Niiderlandōw, a 18 razy wygroł puhar uōnygo kreju. Ôd 1996 roku Ajax dōmowe szpile gro na Amsterdam ArenA. Farby. Piyrwy fusbalorze Ajaxu byli ôblyczyni na czorno-czyrwiōno. Terozki sōm to biołe hymdky ze czyrwiōnym pasym, a druge ôblyczyni je modre. Producentym strojōw Ajaxu je fyrma Adidas ôd 2000 roku, a szponsorym ôd października 2008 fyrma AEGON Gyszichta. We 1883 roku założōno fusbalklub ô mianie Union Amsterdam, niyskorzi zmiyńōno miano manszaftu na Footh-Ball Club Ajax. We klubie tym grali yno karlusy sztela. Klub tyn przetrwoł yno do 1896, bo regiyrōnek Amsterdama zlikwidowoł szpilplac. Atoli 18 marca 1900 Floris Stempel założōł ôd nowa klub, kery mianowoł sie Amsterdamse Voetbal Bond Ajax (AVB Ajax) i uōn ôstoł piyrszym prezesym tego manszaftu. 29 września 1900 roku rozegrali piyrszy szpil. W 1906 roku Ajax Amsterdam wygroł piyrwsze trofeum - turniej ô Złoty Krziż (Gouden Kruis). We 1908 doszło do fuzji ze manszaftym ô mianie Holland i postanowiōno zmiynić miano na Amsterdamsche Football Club Ajax. We 1911 roku postowiōno szatnie, a Stadjōn mōgł pōmieścić już 10000 ludzi. We tym samym roku awansowali do nojwyższej ligi, nale dwa lata niyskorzi ś nij ślecieli. 1 lipca 1915 roku trynerym zostoł Anglik John "Jack" Reynolds. Nojpiyrw awansowoł do nojwyższej ligi i wygroł Puhar Niiderlandōw, a potym zdobōł 5 majstrów Niiderlandōw. We: 1919, 1920, 1931, 1937 i 1939. Po wojnie we 1947 Ajax, kerego trynerem bōł Reynolds, zaś zdobōł majstra. We 1957/1958 Ajax rozegroł piyrwsze szpile we Puharze Ojropy, kaj ôdpadli we ćwyrćfinale. We piyrszej halbie lot 60. pracowoło sztyrych trynerōw: Vic Buckingham, Keith Spurgeon, Joseph Gruber a Jack Rowley. We roku 1962 wygroli Puhar Intertoto grajōnc we finale s Feyernoordym Rotterdamym, a 28. moja 1969 Ajax groł szpil we Finale Puharu Majstrōw na Estadio Santiago Bernabéu ze AC Milanym, nale przegroli 1:4. We 1972 roku wygrali Puhar Europy ze Interym Medjolan, a rok niyskorzi powtōrzyli sukces a wygrali we finale ze Juventusym. We latach 80. szczegōlnym ôśōngniynciym bōło wygranie Finału Puharu Zdobywców Puharōw 13 moja 1987. Trynerym bōł Leo Beenhakker. W 1991 roku trynerym zostoł Louis van Gaal. W 1992 zdobōł Puhar UEFA, a we 1995 i 1996 wygroł ze Ajaxem Liga Majstrów. We sezōnie 1996/1997 Ajax przekludźōł sie na Amsterdam ArenA, a ze manszaftu ôdeszło wiela kluczowych fusbalokōw, takich kej: Finidi George, Nwankwo Kanu, Edgar Davids i Michael Reiziger. Po tym sezōnie ôdszedł van Gaal. We XXI w. Ajax bestowoł ôdnosić sukcesy, a trynerzy czynsto sie zmiyniali. Dōminować zaczōn PSV Eindhoven. Nale we sezōnie 2005/2006 zdobyli Puhar Niiderlandów, a we 2011 i 2012 roku Ajax zostoł majstrym Niiderlandōw ze trynerym Frankiem de Boer, kery je trynerym do dzisioj. Je uōn downym fusbalokem Ajaxu i FC Barcelōny. Kibice. We czasach II wojny światowej fusbalplac Ajaxu bōł blisko dzielnicy żydowskij. Skuli tego terozki kibice wywieszajōm fany ze Gwiozdami Dawida i mianōjom swoich fusbalokōw: "Joden! Joden!" (śl. "Żydzi! Żydzi!"). Rywalym Ajaksu ôd wielu lat je Feyenoord Rotterdam. Szpile Ajaxu ze Feyenoordem Rotterdam sōm nojciekawszymi szpilami we Eredivisie mianowane "Klassieker". Ôstatnimi laty ważnymi szpilami dla Ajaxu sōm tyż szpile ze PSV Eindhoven, kere niyroz decydujōm ô majstru Niiderlandōw. Chronologijo trynerōw. "Chronologiczny spis trynerōw Ajaxu ôd 1910 roku Nojwiyncyj torōw we lidze we farbach Ajaksu. "Stan na 27 sierpnia 2010" Nojwiyncyj szpilōw we lidze we farbach Ajaksu. "Stan na 27 sierpnia 2010"